da de da de da de fi en en en sv da nl de bar da da da da fr da da da da da da da da da da de da de de da da es da da it da de
Elever snusede til deres ny skole | Dansk Skoleforening for Sydslesvig e.V.
Ladelund Ungdomsskole inviterede indenfor, for at give måske kommende elever indblik i, hvad efterskolen kan tilbyde.
LADELUND. Ladelund Ungdomsskole afholdt forleden et åbent hus arrangement, hvor kommende elever og deres forældre kunne få informationer om skolen.
De fik både lejlighed til at se på skolen, elevværelserne og de store flotte udendørsrealer. Desuden stod nogle faglærere parat, så de unge både selv kunne lave træ- eller læderarbejde og kigge på forskellige fysikforsøg. I hjemkundskabslokalet havde nuværende elever bagt pizzasnegle og lavet frugtspyd til gæsterne.
- Det er et godt og vigtigt arrangement, siger ungdomsskolens forstander, Hans Jochimsen.
- 15 elever og deres familier var med. Det kunne godt have været nogle flere, men nogle af dem har allerede besluttet, at de unge begynder her på skolen efter sommerferien, siger han.
Ladelund Ungdomsskole har omkring 60 elever fordelt på 7., 8. og 9. klasse. Skolen tilbyder ud over de almindelige skolefag også værkstedsfag som bronzestøbning, keramik, bagning og motocross samt forskellige valgfag.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg